**UGOVOR O POSLOVNO-TEHNIČKOJ SARADNJI**

# **Fakultet za menadžment Sremski Karlovci** – Univerzitet „Union–Nikola Tesla“ Beograd, PIB 101692530,(u daljem tekstu: Fakultet), koga zastupa prof. dr Goran Kvrgić, dekan Fakulteta

i

**Nacionalna Sekcija Internacionalna Policijska Asocijacija Srbija** – PIB 104436238 (u daljem tekstu: NS IPA Srbija), koju zastupa akademik prof. dr Nebojša Pantelić, predsednik NS IPA Srbije,

U cilju ostvarivanja obostranog interesa i buduće plodotvorne saradnje, ugovorne strane su se sporazumele:

Član 1.

Predmet ovog ugovora je dugotrajna poslovno-tehnička saradnja ugovornih strana u oblasti visokog obrazovanja koja se realizuje upisom na akreditovane studijske programe Fakulteta prvog i drugog stepena studija, kao i saradnja u oblasti neformalnog obrazovanja u cilju sticanja praktičnih i teorijskih veština polaznika putem organizovanja obuka, edukacije, održavanja radionica, treninga i drugih vidova neformalnog obrazovanja.

Član 2.

Članovi IPA koji upišu osnovne studije koje se realizuju na Fakultetu plaćaju školarinu u iznosu od 900 evra u dinarskoj protivvrednosti (slovima:devet stotina evra u dinarskoj protivvrednosti) u 12 mesečnih rata.

Školarina za upis na master studije Fakulteta za članove IPA iznosi 1000 evra u dinarskoj protivvrednosti (slovima:hiljadu evra u dinarskoj protivvrednosti) u 12 mesečnih rata.

Školarina se uplaćuje na žiro račune Fakulteta:

Žiro račun broj 340-11006141-16 koji se vodi kod Erste Bank, a.d., Novi Sad.

 Žiro račun broj 330-1002000-22 koji se vodi kod Credit Agricole a .d., Novi Sad.

Član 3.

IPA se obavezuje da izda potvrdu o članstvu kandidatima koji konkurišu za upis na studije Fakulteta.

Kandidat za upis na studije dužan je da predmetnu potvrdu iz stava 1 ovog člana dostavi studentskoj službi prilikom upisa, uz ostalu propisanu upisnu dokumentaciju.

Član 4.

Fakultet se obavezuje da na svakih deset upisanih studenata dodeli jednu stipendiju.

Član 5.

Ovaj ugovor može se menjati i dopuniti u istoj formi u kojoj je zaključen.

Član 6.

Ovaj ugovor je zaključen na neodređeno vreme.

Član 7.

Ugovor se može raskinuti sporazumom ugovornih strana ili jednostrano, uz ostavljanje otkaznog roka koji ne može biti kraći od 1 (mesec) dana.

 Sporazum o raskidu ugovora i jednostrani otkaz ugovora moraju biti sačinjeni u pisanoj formi.

Član 8.

Ugovorne strane se obavezuju da svaki eventualni spor povodom ovog ugovora pokušaju da reše mirnim putem, a ukoliko u tome ne uspeju sporove rešava nadležni sud.

Član 9.

Ovaj ugovor stupa na snagu danom kada ga potpišu ovlašćena lica ugovornih strana.

Ovaj ugovor je sačinjen u 4 (četiri) istovetna primerka, po dva za svaku ugovornu stranu.

**UGOVORNE STRANE:**

 **Za NS IPA SRBIJU Za Fakultet**

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Prof. dr Nebojša Pantelić, predsednik NS IPA Prof. dr Goran Kvrgić, dekan Fakulteta